เจ้าหน้าที่ได้ทำการประสาน ขอความร่วมมือ เจ้าหน้าที่ผู้รับผิดชอบ ในโครงการ ให้ทำการแก้ไข มิให้ ดินหล่นบนถนนแล้ว ทั้งนี้จะได้ทำการกวดขันอย่างต่อเนื่อง
ขอให้แก้ไขปัญหาเสียงดังรบกวน และฝุ่นละอองฟุ้งกระจาย จากรถบรรทุกดินเพื่อถมที่ บริเวณสี่แยกศรีวรา ซอยรามคำแหง 39 แขวงพลับพลา เขตวังทองหลาง กทม.จุดสังเกตอยู่ตรงข้ามกับธนาคารไทยพาณิชย์ สาขาศรีวรา แขวงพลับพลา เขตวังทองหลาง กทม. เนื่องจากบริเวณดังกล่าวมีการถมที่ดิน เพื่อทำที่อยู่อาศัยใหม่ให้กับ ประชาชนในพื้นที่ของทรัพย์สินพระมหากษัตริย์  จึงมีรถบรรทุกของทหารเข้ามาถมดินในพื้นที่ดังกล่าว และเนื่องจากบริเวณนั้นติดกับถนน ซึ่งประชาชนใช้สัญจรเป็นจำนวนมาก เมื่อรถบรรทุกสัญจรผ่าน ทำให้เกิดฝุ่นฟุ้งกระจายไปทั่วบริเวณ และขณะที่รถกำลังเทดิน ก็จะเกิดเสียงดังรบกวนจากฝาท้ายของรถบรรทุกกระทบกับตัวรถและมีเศษดินติดกับล้อรถออกมาด้านนอกถนนเป็นจำนวนมาก โดยรถบรรทุกดิน จะเริ่มทำงานตั้งแต่ช่วงเวลาประมาณ 21.00-01.00 น. เป็นประจำทุกวัน ประสบปัญหาดังกล่าวมาเป็นระยะเวลาประมาณกว่าครึ่งเดือนแล้ว เบื้องต้นยังไม่เคยแจ้งเรื่องไปที่หน่วยงานใด จึง ประสงค์ให้หน่วยงานที่เกี่ยวข้องแก้ไขปัญหาเสียงดังรบกวน ฝุ่นละอองและดินที่ติดจากล้อของรถบรรทุกดินออกมาที่ถนน เพื่อบรรเทาความเดือดร้อนให้แก่ข้าพเจ้าและประชาชนท่านอื่น ๆ ที่สัญจรถนนเส้นนี้ ข้าพเจ้าต้องการให้รถบรรทุกที่ขนดินมีการล้างล้อรถก่อนออกมาที่พื้นถนน เนื่องจากดินที่ติดมากับล้อรถ ทำให้ถนนบริเวณนั้นลื่นและฝุ่นฟุ้งกระจายมาก ข้าพเจ้าได้สัญจรผ่านและได้เกิดอุบัติเหตุลื่นล้ม ได้รับบาดเจ็บ จึงขอความกรุณาให้ผู้ที่เกี่ยวข้องกับโครงการถมดินดังกล่าว ประสานงานกับทางสำนักงานเขตวังทองหลาง เพื่อให้นำรถบรรทุกน้ำมาช่วยฉีดพ่นล้อรถเพื่อล้างดินที่ติดอยู่ก่อนออกมาที่ถนน จักขอบพระคุณยิ่ง
แจ้งเรื่อง